මහනුවර හන්තාන ග්‍රාමයේ හන්තාන වත්ත පහළ කොටසේ නිවසක් මතට කිසියම් පිරිසක් විසින් ගසක් කපා හෙළීම නිසා එම නිවස මුළුමනින්ම විනාශ වී තිබේ.මේ හේතුවෙන් එම නිවසේ පදිංචිව සිටි අඹු සැමි යුවළක්, ඔවුන්ගේ ආබාධිත දියණියක ඇතුළු දරුවන් තිදෙනකු අසරණව සිටින අතර, ඔවුන් මේ වනවිට අසල්වැසි නිවසක තාවකාලිකව ලැගුම් ගෙන සිටිති.ජනතා වතු සංවර්ධන මණ්ඩලයට අයත් ඉඩමක මේ පවුල නිවසක් තනා වසර 15ක් පමණ කාලයක් තිස්සේ එහි පදිංචිව සිටින අතර, අදාල ගස නිවස මතට ඇද වැටීමේ අවදානමක් පවතින බව ප්‍රදේශයේ ග්‍රාම නිලධාරී මගින් වතු අධිකාරිවරයාට නිවෙස් හිමි ගාමිණී වීරසූරිය නමති අය විසින් දැනුම් දී ඇත.සිද්ධිය වී මේ වනවිට සති තුනක පමණ කාලයක් ගතවී ඇතත් එම ගසේ කොටස් හෝ ඉවත් කිරීමට වතු පාලන අධිකාරිය මෙතෙක් පියවර ගෙන නොමැත..